Ecocrop

Ti Ecocrop ket maysa idi a database nga inus-usar a mangikeddeng ti kasayaat iti maysa nga apit para iti naibaga  nga enbironmento. Pinadur-as babaen ti Gunglo ti Makan ken Agrikultura ti Nagkaykaysa a Pagpagilian (Food and Agriculture Organization of the United Nations - FAO), daytoy ket nakaited iti pakaammo a mangipada ti kasayaat ti apit kadagiti nadumaduma a lokasion ken kasasaad ti klima. Nagserbi pay daytoy a kas maysa a katologo dagiti mula ken dagiti pakailasinan ti panagtubo ti mula.

 Pakasaritaan 
Immuna a rimmuar ti Ecocrop idi 1991 kalpasan ti maysa a panagplano ken kalpasan idi nakompleto dagiti immuna a konsultasion dagiti eksperto iti panggep ti panagdur-as ti maysa a database. Pinadur-as idi daytoy a sistema babaen ti Dibision ti Panagdur-as ti Daga ken Danum ti FAO (AGLL) ken nairugi idi 1992. Ti gandat idi ket ti mangpartuat iti maysa a ramit a makabael a mangilasin ti sebbangan ti mula para kadagiti naited nga enbironmento ken dagiti usar, ken kas maysa a sistema ti pakaammo a makaited iti maysa a konsepto ti Panagplano iti panagusar iti daga. Idi 1994, ti database ti Ecocrop database ket nakaipalubusen iti panangilasin kadagiti ad-adu ngem 1,700 nga apit dagiti 12-20 a kasapulan ti enbironmento a mangsakup kadagiti amin nga agro-ekolohiko a disso iti lubong. Dagiti simmaruno a panagulit-ulit iti proseso ti database manipud idi 1998 aginggana idi 1999 ket kangrunaan a dagiti panagpasayaat iti interface ti agar-aramat. Babaen iti tawen idi 2000, nangiraman ti database kadagiti 2,000 a sebbangan ken dagiti 10 a maipatinayon a deskriptor. Daytoy a bilang ket kanungpalan a naipadakkel iti pananginayon dagiti 300 a sebbangan ti apit.

Manipud idi Pebrero 2020 ti database ti Ecocrop database naibalay iti fao.org ken saan a maserrekan.

 To modelo nga Ecocrop 
Mangikeddeng ti modelo ti Ecocrop ti kasayaat ti apit iti maysa a lokasion babaen ti panangpateg kadagiti nadumaduma a banag. A naipangpangruna dagiti deskriptor ti mula a mangiraman ti kategoria, porma ti biag, ugali ti panagtubo, ken kapaut iti biag bayat a dagiti deskriptor ti enbironmento ket mangiraan ti temperatura, presipitasion, intensidad ti lawag, pannagidasig ti klima ti Köppen, potoperiodismo, latitud, altitud, ken dagiti sabali pay a pakailasinan ti daga. Ti database ti apit ket nangruna a naserbi no awan ti alternatibo ngem iti panagusar kadagiti sakup ti enbironmento. Kalpasan no maikeddengen dagitoy a maikabil, agpataud ti sistema ti pagsurotan ti kasayaat a kas maysa a porsiento. Ti punto ti pagsurotan ti kasayaat ket mapataud manipud iti 0 aginggana iti 1 a ti immuna a naibaga ket mangibaga ti sangkadagup a di kinasayaat bayat a ti naudi ket mangibaga iti kasayaatan wenno ekselente a kasayaat. Mangiraman pay ti maiparuar kadagiti pateg ti kasayaat para iti temperatura ken presipitasion.

Kas maysa a pammadto a modelo, ti algoritmo ti Ecocrop ket mangited iti datos a nasapsapasap ngem dagiti patauden dagiti sabali a modelo a kas ti DOMAIN ken BIOCLIM. Sapasap ti pakaammo no respeto iti kasasaad dagiti kammasapulan ken maigupit iti kaawan ti pakaammo a maipanggep kadagiti naisangayan nga apit. Ti sabali pay a limitasion ket ti panagdepdepende laeng dagiti resulta kadagiti bioklimatiko a banag ken daan a mangiraman kadagiti sabali a banag a kas dagiti kammasapulan iti daga, dagiti peste, ken dagiti sakit.

Pategan ti Ecocrop no dagiti kondision ti klima ket makaanay iti kaunegan iti tiempo ti panagmula para iti temperatura ken panagtudtudo iti binulan. Daytoy ket mangiraman iti panagkarkulo ti kasayaat ti klima a naibatay iti tudo kadagiti sakup a marginal ken optimal a temperatura.

 Dagiti sabali nga usar 
Malaksid iti panagserbi a kas panangilasin iti mula, maus-usar pay ti Ecocrop para kadagiti sabali apanggep. Kas pagarigan, daytoy ket makaipateg iti impluensia ti masakbayan a panagbaliw ti klima iti kasayaat ti apit. Mabalin pay a mausar daytoy a mangipadto ti kaadu ti apit iti panagusar ti pakaammo ti database kadagiti optimal ken absoluto a kasasaad ti panagmula iti apit (kababaan a temperatura, kangatuan a temperatura, dagiti pateg ti presipitasion, dagiti pateg a mangipalawag kadagiti kangatuan a pateg ti temperatura ken presipitasion).

 Dagiti nagibasaran 

 Dagiti akinruar a silpo 


Kategoria:Dagiti database ti biodibersidad
Kategoria:Dagiti online a database ti botanika